Φρανσουά-Αντρέ Βενσάν

Ο **Φρανσουά-Αντρέ Βενσάν** (γαλλικά: François-André Vincent) (30 Δεκεμβρίου 1746-4 Αυγούστου 1816) ήταν Γάλλος νεοκλασικός ζωγράφος.

## Βιογραφικά στοιχεία
[αριστερά|μικρογραφία|''Ο μαρκήσιος ντε λα Γκαλαιζίερ ονομάζεται καγκελάριος της Λωρραίνης  από τον [Στανίσουαφ Λεστσίνσκι|Στανίσουαβ Λεστσίνσκι στο κάστρο του Μεντόν το 1737*, 1778. [[Νανσί]], Mουσείο της Λωρραίνης.]]
Ο Φρανσουά-Αντρέ Βενσάν γεννήθηκε στο Παρίσι στις 30 Δεκεμβρίου 1746. Ήταν γιος του ζωγράφου μικρογραφιών Φρανσουά-Ελί Βενσάν και σπούδασε κοντά στον [[Ζοζέφ-Μαρί Βιέν]]. Το 1768, σε ηλικία 22 ετών, κέρδισε το [[βραβείο της Ρώμης]] με τον πίνακα *Ο Γερμανικός ηρεμεί την ταραχή στο στρατόπεδό του* και από το 1771 έως το 1775 σπούδασε στη Γαλλική Ακαδημία της Ρώμης. Εκεί εγκαταστάθηκε στο παλάτσο Μαντσίνι, όπου ζωγράφισε πολλά πορτρέτα, εμπνευσμένα από το στυλ του [[Ζαν Ονορέ Φραγκονάρ]], ο οποίος επίσης επισκέφτηκε τη [[Ρώμη]] και τη [[Νάπολη]] την ίδια εποχή.
[[Αρχείο:François_André_Vincent_Germanicus_apaise_la_sédition_dans_son_camp.JPG|αριστερά|μικρογραφία|*Ο Γερμανικός ηρεμεί την ταραχή στο στρατόπεδό του*]]
Το 1790, ο Βενσάν διορίστηκε διευθυντής σχεδίων του [[Λουδοβίκος ΙΣΤ΄ της Γαλλίας|Λουδοβίκου ΙΣΤ΄]] της Γαλλίας και το 1792 έγινε καθηγητής της [[Βασιλική Ακαδημία Ζωγραφικής και Γλυπτικής|Βασιλικής Ακαδημίας Ζωγραφικής και Γλυπτικής]] στο Παρίσι. Το 1800, παντρεύτηκε τη ζωγράφο [[Αντελαΐντ Λαμπίλ-Γκιαρντ]], η οποία ήταν γνωστή για την ικανότητά της στη ζωγραφική πορτρέτων, ήταν μέλος της Βασιλικής Ακαδημίας και ζωγράφος της βασιλικής οικογένειας.

Ο Βενσάν υπήρξε ηγέτης του νεοκλασικού και ιστορικού κινήματος στη γαλλική τέχνη, μαζί με τον αντίπαλό του [[Ζακ-Λουί Νταβίντ]], έναν άλλο μαθητή του Βιέν. Επηρεάστηκε από την τέχνη της κλασικής αρχαιότητας, από τους δασκάλους της ιταλικής [[Αναγέννηση|Αναγέννησης]], ιδιαίτερα τον [[Ραφαήλ]].  Ήταν ένας από τους κύριους καινοτόμους των θεμάτων του νεοκλασικού στυλ και τα έργα του ήταν υψηλού επιπέδου. 

Το 1795, υπήρξε ένα από τα ιδρυτικά μέλη της [[Ακαδημία των Καλών Τεχνών (Γαλλία)|Ακαδημίας των Καλών Τεχνών]] - τμήμα του [[Ινστιτούτο της Γαλλίας|Ινστιτούτου της Γαλλίας]] και διάδοχο της [[Βασιλική Ακαδημία Ζωγραφικής και Γλυπτικής|Βασιλικής Ακαδημίας Ζωγραφικής και Γλυπτικής]]. Προς το τέλος της ζωής του ζωγράφισε λιγότερο λόγω προβλημάτων υγείας, αλλά συνέχισε να λαμβάνει επίσημες διακρίσεις.

Πέθανε στο Παρίσι στις 4 Αυγούστου 1816.

== Επιλογή έργων ==
<gallery widths="200" heights="200" perrow="4">
Αρχείο:François-André Vincent - Zeuxis Choosing his Models for the Image of Helen from among the Girls of Croton - Google Art Project.jpg|*Ο Ζεύξις επιλέγοντας μοντέλα για την εικόνα της Ελένης ανάμεσα στα κορίτσια του Κρότωνα*, λεπτομέρεια
Αρχείο:Alcibades being taught by Socrates, François-André Vincent.jpg|*Ο Αλκιβιάδης διδάσκεται από τον Σωκράτη*
Αρχείο:François-André Vincent - La Leçon de labourage.gif|*Μάθημα οργώματος*
Αρχείο:Vincent Molé et les factieux.jpg|*Ο Ματιέ Μολέ και οι εξεγερμένοι*  1779
Αρχείο:Belisarius by Francois-Andre Vincent.jpg|*Βελισάριος*, 1776
Αρχείο:François-André VINCENT - Guillaume Tell renversant la barque sur laquelle le gouverneur Gessler traversait le lac de Lucerne - Musée des Augustins - 2004 1 297.jpg|*Το άλμα του Γουλιέλμου Τέλλου  από τη βάρκα των απαγωγέων του στα βράχια του Άξεν''
Αρχείο:Georges Cuvier 3.jpg|Ο Ζωρζ Κυβιέ
Αρχείο:Vincent - Portrait de la baronne de Chalvet-Souville, née Marie de Broutin 03.jpg|Η βαρώνη ντε Σαλβέ-Σουβίλ, 1793


## Παραπομπές


## Εξωτερικοί σύνδεσμοι
* 

Κατηγορία:Γάλλοι ζωγράφοι του 19ου αιώνα